Ir-Regolament tal-Kummissjoni (KEE) Nru 202/98
tas-26 Jannar 1998
li jemenda r-Regolament (KEE) Nru 4056/87 li jistabbilixxi l-metodi ta’ analiżi u disposizzjonijiet oħra tekniċi meħtieġa sabiex tiġi applikata l-proċedura ta’ l-esportazzjoni għall-oġġetti mhux koperti b’Anness II mat-Trattat
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 2658/87 tat-23 ta’ Lulju 1987 dwar in-nomenklatura tat-tariffi u statistika u dwar it-Tariffa Doganali Komuni [1] kif l-aħħar emendat bir-Regolament tal-Kummissjoni (KEE) Nru 2509/97 [2], u b’mod partikolari l-Artikolu 9 tiegħu,
Billi sabiex jiġi żgurat illi l-oġġetti bla ħsara għar-Regolament tal-Kunsill (KE) Nru 3448/93 [3] jirċievu trattatament uniformi ma’ l-esportazzjoni fil-Komunità kollha, għandhom jiġu emendati d-disposizzjonijiet tar-Regolament tal-Kummissjoni (KEE) Nru 4056/87 [4] li jirrigwarda kif jiġu stabbiliti l-grassijiet fil-ħalib;
Billi l-istudji u r-riċerki mwettqa mil-laboratorji responsabbli minn dawn it-testijiet jindikaw illi l-iktar proċedura approprjata hija dik indikata fl-Artikolu 1;
Billi l-miżuri provvduti f’dan ir-Regolament huma skond l-opinjoni tat-Taqsima Nomenklatura tat-Tarifffi u l-Istatistika tal-Kumitat tal-Kodiċi Doganali,
ADOTTAT DAN IR-REGOLAMENT:
Artikolu 1
L-Artikolu 2(3) tar-Regolament (KEE) Nru 4056/87 huwa hawnhekk mibdul bit-test li ġej:
"3. Il-Kontenut tal-grass fil-ħalib
Għall-iskopijiet sabiex jiġi stabbilit il-kontenut tal-grass fil-ħalib, għandu jiġi wżat metodu bbażat fuq l-estrazzjoni bil-petroleum fin, ippreċedut bl-idrolosi bl-aċidu idrokloriku u segwit bil-kromotagrofija tal-gass ta’ l-esteri tal-metil ta’ l-aċidi tal-grass. Jekk tiġi mikxufa l-preżenza tal-grassijiet tal-ħalib, il-proporzjon perċentwali ta’ dan għandu jiġi kkalkolat billi tiġi mmultiplikata l-koncentrazzjoni tal-perċentwal tal-metil butirat b’25, billi jiġi mmoltiplikat il-prodott bil-perċentwal totali tal-kontenut tal-grass skond l-użin ta’ l-oġġetti u billi jiġi diviż b’100."
Artikolu 2
Dan ir-Regolament jidħol fis-seħħ fil-21 jum wara l-pubblikazzjoni tiegħu fil-Ġurnal Ufficjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-26 ta’ Jannar 1998.